laion/Wikipedia-Exotic huggingface dataset:
আবদুল মালেক (দ্ব্যর্থতা নিরসন)

আবদুল মালেক নামটি নিম্নের ব্যক্তিবর্গকে নির্দেশ করতে পারে: আবদুল মালেক বীর প্রতীক খেতাব প্রাপ্ত মুক্তিযোদ্ধা। আবদুল মালেক পাটোয়ারী, বীর প্রতীক খেতাব প্রাপ্ত মুক্তিযোদ্ধা। আবদুল মালেক (বীর প্রতীক), বীর প্রতীক খেতাব প্রাপ্ত মুক্তিযোদ্ধা। আবদুল মালেক (মুক্তিযোদ্ধা), বীর প্রতীক খেতাব প্রাপ্ত মুক্তিযোদ্ধা। আবদুল মালেক (বীর বিক্রম), বীর বিক্রম খেতাব প্রাপ্ত মুক্তিযোদ্ধা। আবদুল মালেক (সচিব), বাংলাদেশি সরকারি কর্মকর্তা। আব্দুল মালেক (দ্ব্যর্থতা নিরসন) – দ্ব্যর্থতা নিরসন পাতা। এই পাতায় বা অনুচ্ছেদে একই প্রদত্ত নামের অধিকারী ব্যক্তিদের তালিকা রয়েছে। যদি একটি অভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে সংশ্লিষ্ট নিবন্ধে সরাসরি নির্দেশ দিতে পারেন। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
আবদুল মালেক (মুক্তিযোদ্ধা)

একই নামের অন্যান্য ব্যক্তিবর্গের জন্য দেখুন আবদুল মালেক (দ্ব্যর্থতা নিরসন)। আবদুল মালেক (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। আবদুল মালেকের পৈতৃক বাড়ি সিলেট জেলার গোলাপগঞ্জ উপজেলার নগর গ্রামে। তার বাবার নাম মোয়াজির আলী এবং মায়ের নাম হারী বিবি। তার স্ত্রীর নাম রেহেনা সিকদার। তাদের দুই ছেলে। আবদুল মালেক চাকরি করতেন ইপিআরের সিগণ্যালসে। ১৯৭১ সালে কর্মরত ছিলেন ঢাকার পিলখানা সদর দপ্তরে। ২৫ মার্চ রাতে আক্রান্ত হওয়ার পর আরও সাতজনের সঙ্গে কৌশলে পালাতে সক্ষম হন। এরপর যশোর হয়ে ভারতে যান। তাকে আবু ওসমান চৌধুরীর নেতৃত্বাধীন দলে অন্তর্ভুক্ত করা হয়। আবদুল মালেক পরে ৮ নম্বর সেক্টরের লালবাজার সাবসেক্টরে যুদ্ধ করেন। অনেক যুদ্ধে তিনি প্রত্যক্ষভাবে অংশ নেন। এর মধ্যে রতনপুর, বাগোয়ান বাগান, শিমুলতলার যুদ্ধ উল্লেখযোগ্য। ভারত-বাংলাদেশ সীমান্ত এলাকায় মেহেরপুর জেলার জেলা সদরের দক্ষিণে মুজিবনগরের অবস্থান। (১৯৭১ সালের আগে বৈদ্যনাথতলা, ১৭ এপ্রিল মুজিবনগর নামকরণ করা হয়)। মুক্তিযুদ্ধকালে ভারত থেকে বাংলাদেশে রাতে প্রায়ই আসতেন আবদুল মালেকসহ একদল মুক্তিযোদ্ধা। তাদের দলনেতা ছিলেন আবদুল মতিন পাটোয়ারী। রাতে টহল শেষে সকালে তারা ফিরে যেতেন ভারতের মাটিতে। মুক্তিযোদ্ধাদের তৎপরতা ও চলাচল সীমিত রাখতে পাকিস্তান সেনাবাহিনীও রাতে ওই এলাকায় আসত। সারা রাত গোপনে কোনো স্থানে অবস্থান করত। মাঝেমাঝে টহলও দিত। এর ফলে আবদুল মালেকরা প্রায়ই পাকিস্তান সেনাবাহিনীর মুখোমুখি হতেন এবং পাকিস্তানিদের আক্রমণ করতেন। এভাবে তারা কয়েকবার গেরিলা অপারেশন করেন এবং এর মাধ্যমে তারা পাকিস্তানিদের ক্ষয়ক্ষতিও করেন বেশ। এরই ধারাবাহিকতায় ২৪ নভেম্বর রাতে আবদুল মালেকরা সীমান্তসংলগ্ন বাংলাদেশের মাটিতে আসেন এবং সারা রাত টহল দেন। পরদিন ২৫ নভেম্বর সকালে ভারতের মাটিতে ফিরে যাবেন—এমন সময় তারা পাকিস্তান সেনাবাহিনীর একটি দলের মুখোমুখি হন। শুরু হয় দুই পক্ষে তুমুল সম্মুখযুদ্ধ। পাকিস্তান সেনাবাহিনীর দলটি সেনা আর রাজাকার-সমন্বয়ে মিশ্রিত দল ছিল এবং ছিল বেশ বড়। আবদুল মালেকসহ মুক্তিযোদ্ধারা সাহসিকতার সঙ্গে তাদের বিরুদ্ধে যুদ্ধ করেন। প্রায় তিন ঘণ্টা সম্মুখযুদ্ধেল পর পাকিস্তানিরা পিছু হটে যায়। যুদ্ধে পাকিস্তানিদের দু-তিনজন নিহত ও কয়েকজন আহত হয়। তিনজন সেনা ও আটজন রাজাকারকে মুক্তিযোদ্ধারা আটক করতে সক্ষম হন মুক্তিযোদ্ধারা। দূরে অবস্থানরত পাকিস্তানিরা তখনও তাদের লক্ষ্য করে গুলি করে। তখন আবদুল মালেক গুলিবিদ্ধ হয়ে আহত হন। বীর প্রতীক "দৈনিক প্রথম আলো, "তোমাদের এ ঋণ শোধ হবে না"| তারিখ: ১৮-১০-২০১২"। ২০১৮-০৫-২৮ তারিখে মূল থেকে আর্কাইভ করা। সংগ্রহের তারিখ ২০১৪-০১-০৩।  একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ৪৯৫। আইএসবিএন 9789843351449।  একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (দ্বিতীয় খন্ড)। প্রথমা প্রকাশন। মার্চ ২০১৩। পৃষ্ঠা ১৫৮। আইএসবিএন 9789849025375।
আবুল হাসান (ক্রিকেটার)

আবুল হাসান (জন্ম: ৫ আগস্ট ১৯৯২) একজন বাংলাদেশী ক্রিকেট খেলোয়াড়। ২০১২ সালে ২০১২-১৩ মৌসুমের ওয়েস্ট-ইন্ডিজ ও বাংলাদেশের মধ্যকার আন্তর্জাতিক টেস্ট ক্রিকেট সিরিজের মাধ্যমে তার আন্তর্জাতিক অভিষেক হয়। তিনি বাংলাদেশের পক্ষে ৬৫তম টেস্ট ক্রিকেটার। অভিষেক টেস্টে ১০ নম্বরে ব্যাট করে সেঞ্চুরি করেন । সর্বশেষ এই কীর্তিটা গড়েছিলেন অস্ট্রেলীয় ব্যাটসম্যান রেগি ডাফ, ১৯০২ সালে। দীর্ঘ ১১০ বছর শেখ আবু নাসের স্টেডিয়াম একই কীর্তির পুনরাবৃত্তি করলেন আবুল হাসান। কিন্তু রেগি ডাফ খুব অল্প বয়সেই মারা যান। আরও যেসব রেকর্ড করেন : তৃতীয় বাংলাদেশী ক্রিকেটার হিসাবে অভিষেক টেস্টে সেঞ্চুরি করেন । ক্রিকেট ইতিহাসের ৪র্থ ব্যাটসম্যান হিসাবে ১০নং এ সেঞ্চুরি করেন এবং টেস্ট ক্রিকেট ইতিহাসের ২য় ব্যাটসম্যান হিসাবে ১০নং এ সেঞ্চুরি করেন। অভিষেক ইনিংসে ১০ নম্বরে নেমে টেস্ট ইতিহাসে প্রথম সেঞ্চুরি। আগের সর্বোচ্চ ৫৯ ছিল পাকিস্তানের রশিদ খানের, ১৯৮২ সালে। "অনন্য আবুল হাসান - প্রথম আলো"। দৈনিক প্রথম আলো। ২০১৩-০৮-৩১। ২ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২০১৩-১২-২৯।  "বোলার আবুল হাসানের সেঞ্চুরি | বিডি নিউজ | bdnews.com"। Bangla.bdnews.com। ২৩ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ২০১৩-১২-২৯।  "হাসানের যত কীর্তি - প্রথম আলো"। দৈনিক প্রথম আলো। ২০১৩-০৮-৩১। সংগ্রহের তারিখ ২০১৩-১২-২৯। [স্থায়ীভাবে অকার্যকর সংযোগ]
অষ্টক সংখ্যা পদ্ধতি

অষ্টক সংখ্যা পদ্ধতি (ইংরেজি: Octal number system অকটাল নাম্বার সিস্টেম; সংক্ষেপে Oct) বলতে ৮-ভিত্তিক একটি সংখ্যা পদ্ধতি বা গণনা পদ্ধতি। অর্থাৎ প্রতিটি সংখ্যার জন্য শুধুমাত্র ৮টি সম্ভাব্য অঙ্ক নিয়ে অষ্টক সংখ্যা পদ্ধতি গঠিত হয়। অঙ্কগুলি হলো ০ থেকে ৭ পর্যন্ত। সমাজের সর্বত্র প্রচলিত দশমিকে যখন একটি গণনা ৯, ১৯ ইত্যাদি অতিক্রম করে, তখন গণনা ০ থেকে পুনরায় শুরু হয়। কিন্তু পরবর্তী ঘরের অঙ্কের মান এক বৃদ্ধি পায় (৯-এর পরে আসে ১০, ১৯-এর পরে আসে ২০)। একইভাবে, অষ্টক পদ্ধতিতে গণনা যখন ৭ অতিক্রম করে, তখন ০ থেকে গণনা পুনরায় আরম্ভ হয় এবং পরবর্তী ঘরের অঙ্কের মান ১ বৃদ্ধি পায়। সুতরাং ৭-এর পরে আসে ১০ (দশমিক সংখ্যা পদ্ধতিতে যার মান ৮x১ = ৮), ১৭-এর পরে আসে ২০ (দশমিক সংখ্যা পদ্ধতিতে যার মান ৮x২ = ১৬)। অষ্টক সংখ্যা থেকে দশমিক সংখ্যায় রূপান্তর করার সূত্র হলো : a 0 ∗ 8 0 + a 1 ∗ 8 1 + a 2 ∗ 8 2 . . . {\displaystyle a_{0}*8^{0}+a_{1}*8^{1}+a_{2}*8^{2}...} যেখানে a গুলি হলো অষ্টক সংখ্যা পদ্ধতির অঙ্ক। ক্রমাগত দশমিক সংখ্যাকে ৮ দিয়ে ভাগ করে যেতে থাকলে যে ভাগশেষ হয়, সেগুলোকে উলটে লিখলেই তুল্য অষ্টক সংখ্যা পাওয়া যায়।
আবুল হাসান (দ্ব্যর্থতা নিরসন)

আবুল হাসান বলতে যাদেরকে বোঝানো হতে পারে; আবুল হাসান (ক্রিকেটার) –বাংলাদেশী ক্রিকেটার। আবুল হাসান (কবি) –বাংলাদেশী কবি। আবুল হাসান যশোরী –একজন মুক্তিযুদ্ধা, মুহাদ্দিস, রাজনীতিক ও ইসলামী চিন্তাবিদ। আবু হাসান শাহরিয়ার –বাংলাদেশের একজন আধুনিক কবি, সাহিত্যিক ও সাংবাদিক। আবুল হাসান চৌধুরী –বাংলাদেশি রাজনীতিবিদ এবং সাবেক পররাষ্ট্র প্রতিমন্ত্রী। আবুল হাসান আলি আল হাসানি নদভি –আন্তর্জাতিক খ্যাতিসম্পন্ন একজন ইসলামিক চিন্তাবিদ, ঐতিহাসিক, লেখক এবং পণ্ডিত ব্যক্তিত্ব। আবুল হাসান মাহমুদ আলী –বাংলাদেশী রাজনীতিবিদ ও কুটনৈতিক। সাবেক পররাষ্ট্র মন্ত্রী। আবুল-হাসান আল-মুহাজির –ইসলামিক স্টেট অব ইরাক অ্যান্ড লেভ্যান্টের একজন সরকারী মুখপাত্র হিসেবে দায়িত্ব পালন করছেন। আবুল হাসান আল উকলিদিসি –আরব গণিতবিদ। তিনি দামেস্ক ও বাগদাদে কর্মরত ছিলেন। আবুল হাসনাত মোহাম্মদ কামারুজ্জামান –বাংলাদেশের প্রথম স্বরাষ্ট্র মন্ত্রী এবং বাংলাদেশের স্বাধীনতা সংগ্রামের অন্যতম নেতা। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
আবুল হাসান (কবি)

আবুল হাসান (জন্ম: ৪ আগস্ট ১৯৪৭ – ২৬ নভেম্বর ১৯৭৫) বাংলাদেশের একজন আধুনিক কবি যিনি ষাটের দশকের সঙ্গে চিহ্নিত। পেশায় তিনি সাংবাদিক ছিলেন। তার প্রকৃত নাম আবুল হোসেন মিয়া আর সাহিত্যিক নাম আবুল হাসান। তিনি ষাটের দশকের জনপ্রিয় কবিদের একজন এবং সত্তুরের দশকেও গীতল কবিতার জন্য উল্লেখযোগ্য জনপ্রিয়তা লাভ করেন। কবি ও সাংবাদিক আবুল হাসান তৎকালীন ফরিদপুর জেলার গোপালগঞ্জ মহকুমা বর্তমান গোপালগঞ্জ জেলার টুঙ্গীপাড়ার বর্নি গ্রামে মাতুলালয়ে জন্মগ্রহণ করেন। তার পৈতৃক নিবাস পিরোজপুর জেলার নাজিরপুরের ঝনঝনিয়া গ্রামে। তার পিতা আলতাফ হোসেন মিয়া ছিলেন একজন পুলিশ অফিসার। আবুল হাসান ঢাকার আরমানিটোলা সরকারি বিদ্যালয় থেকে ১৯৬৩ সালে এস.এস.সি পাশ করেন। তারপর বরিশালের বিএম কলেজ থেকে উচ্চ মাধ্যমিক পাস করেন। পরবর্তীকালে তিনি ঢাকা বিশ্ববিদ্যালয়ে ইংরেজিতে অনার্স নিয়ে বি.এ শ্রেণিতে ভর্তি হন, কিন্তু পরীক্ষা শেষ না করেই ১৯৬৯ সালে দৈনিক ইত্তেফাকের বার্তাবিভাগে যোগদান করেন। পরে তিনি গণবাংলা (১৯৭২-১৯৭৩) এবং দৈনিক জনপদ-এ (১৯৭৩-৭৪) সহকারী সম্পাদকের দায়িত্ব পালন করেন। আবুল হাসান অল্প বয়সেই একজন সৃজনশীল কবি হিসাবে খ্যাতিলাভ করেন। মাত্র এক দশকের কাব্যসাধনায় তিনি আধুনিক বাংলার ইতিহাসে এক বিশিষ্ট স্থান অধিকার করেন। আত্মত্যাগ, দুঃখবোধ, মৃত্যুচেতনা, বিচ্ছিন্নতাবোধ, নিঃসঙ্গচেতনা, স্মৃতিমুগ্ধতা ও মুক্তিযুদ্ধের চেতনা আবুল হাসানের কবিতায় সার্থকভাবে প্রতিফলিত হয়েছে। ১৯৭০ সালে এশীয় কবিতা প্রতিযোগিতায় তিনি প্রথম হন। রাজা যায় রাজা আসে (১৯৭২) যে তুমি হরণ করো (১৯৭৪) পৃথক পালঙ্ক (১৯৭৫) আবুল হাসান গল্প- সংগ্রহ (১৯৯০) ওরা কয়েকজন (১৯৮৮) আবুল হাসান রচনা সমগ্র বাংলা একাডেমি সাহিত্য পুরস্কার (১৯৭৫) একুশে পদক (১৯৮২) http://www.dailykalerkantho.com/~dailykal/?view=details&archiev=yes&arch_date=26-11-2010&type=gold&data=Hotel&pub_no=351&cat_id=2&menu_id=20&news_type_id=1&index=3
তিরুবনন্তপুরম

তিরুবনন্তপুরম (মালয়ালম: തിരുവനന്തപുരം, /ˌtɪruːvəˌnʌntəˈpʊərəm/; টেমপ্লেট:IPA-ml), পূর্বে নামে পরিচিত ত্রিবন্দ্রম (/trɪˈvændrəm/), ভারতের কেরল রাজ্যের রাজধানী। শহরটি মালাবার উপকূলে আরব সাগরের তীরে অবস্থিত। এখানে সুতি ও রেশমের তাঁত শিল্প এবং মোনাজাইট প্রক্রিয়াকরণ শিল্প আছে। ১৯৩৭ সালে এখানে কেরল বিশ্ববিদ্যালয় স্থাপিত হয়। ১৮শ শতকে দুর্গের ভেতরে নির্মিত একটি বিষ্ণু মন্দিরও রয়েছে এখানে। সবুজের সমারোহ দেখে মহাত্মা গান্ধী এটিকে ভারতের চিরসবুজ শহর আখ্যা দিয়েছিলেন। এখানে প্রায় সাড়ে ৭ লক্ষ লোকের বাস। এটি আয়তন ও জনসংখ্যার দিক থেকে কেরলের বৃহত্তম শহর। বৃহত্তর তিরুবনন্তপুরম পৌর এলাকাতে মোট ১০ লক্ষ লোকের বাস। তিরুবনন্তপুরম শহরে কেরল ও কেন্দ্রীয় সরকারের বহু কার্যালয় আছে। এটি কেরলের রাজনৈতিক ও শিক্ষাকেন্দ্র। এখানে বিক্রম সারাভাই স্পেস সেন্টার, টেকনোপার্ক এবং ভারতের মহাকাশ বিজ্ঞান ও প্রযুক্তি ইন্সটিটিউট অবস্থিত। পদ্মনাভস্বামী মন্দির - অনন্তশয্যায় বিষ্ণু মন্দির। বিশ্বের অন্যতম ধনী মন্দির। তিরুবনন্তপুরম আন্তর্জাতিক বিমানবন্দর - একক রানওয়ে বিশিষ্ট তিরুবনন্তপুরম সেন্ট্রাল - ভারতীয় রেলের দক্ষিণ অঞ্চলের একটি বিভাগীয় কেন্দ্র। শহরের উত্তরভাগে অবস্থিত ৫৫,০০০ আসন বিশিষ্ট নবনির্মিত গ্রিনফিল্ড আন্তর্জাতিক স্টেডিয়াম শহরের মূল স্টেডিয়াম হতে চলেছে। এছাড়া শহরের মধ্যবর্তী চন্দ্রশেখারন নায়ার স্টেডিয়াম ও কেরল ইউনিভার্সিটি স্টেডিয়াম অন্যতম প্রধান স্টেডিয়াম। "History – Official Website of District Court Of India"। District Courts। ১২ মে ২০১৭ তারিখে মূল থেকে আর্কাইভ করা। সংগ্রহের তারিখ ১৮ মে ২০১৭।  "V. K. Prasanth elected Thiruvananthapuram Mayor"। The Hindu। নভেম্বর ১৮, ২০১৫। সংগ্রহের তারিখ ১৮ মে ২০১৭।  "Demographia World Urban Areas" (পিডিএফ)। demographia.com। ৩ মে ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২৩ জুন ২০১৯।  "Ramzan turns Kerala into a foodies' paradise"। Times of India। ২৩ জুন ২০১৭। সংগ্রহের তারিখ ৯ জুলাই ২০১৮।
পোর্ট ব্লেয়ার

পোর্ট ব্লেয়ার (pronunciation),সরকারীভাবে শ্রী বিজয় পুরম , ভারতের আন্দামান ও নিকোবর দ্বীপপুঞ্জ নামক কেন্দ্রশাসিত অঞ্চলের রাজধানী। ব্রিটিশ নৌসেনা অফিসার লেফটেন্যান্ট আর্চিবাল্ড ব্লেয়ারের নামে এই দ্বীপের নামকরণ করা হয়। বঙ্গোপসাগরে অবস্থিত আন্দামান ও নিকোবর দ্বীপপুঞ্জের একমাত্র উল্লেখযোগ্য শহর। ভারতের মূল ভূ-খণ্ড থেকে নৌ ও বিমান পথে যোগাযোগ আছে। মূল ভূখন্ডের চেন্নাই তেকে সমুদ্রপথে তিন চার দিন এবং বিমান পথে দুই ঘণ্টা সময় লাগে। চেন্নাই ছাড়াও কলকাতা ও বিশাখাপট্টম এর সাথে পোর্ট ব্লেয়ারের যোগাযোগ আছে। এখানে বেশ কয়েকটি যাদুঘর এবং একটি গুরুত্বপূর্ণ নৌ ঘাঁটি আই এন এস জারওয়া অবস্থিত। এছাড়া ভারতীয় বিমান বাহিনীর ও ভারতীয় উপকূল রক্ষীবাহিনীর ঘাঁটি পোর্ট ব্লেয়ারে অবস্থিত। এখানে ব্রিটিশ উপনিবেশিক আমলের ভারতের স্বাধীনতা সংগ্রামীদের জন্য পৃথক কারাগার নির্মাণ করা হয়েছিল যা আজ স্বাধীনতা সংগ্রামের স্মারক হিসাবে সংরক্ষিত। প্রধানমন্ত্রী নরেন্দ্র মোদীর ঘোষিত ভারতের ১০০ ‘স্মার্ট সিটির’ মধ্যে পোর্ট ব্লেয়ার অন্যতম। এখানকার জলবায়ু ক্রান্তীয় মৌসুমি জলবায়ু। জানুয়ারি, ফেব্রুয়ারি মার্চ মাসে সারা বছর বৃষ্টিপাত হয়। "Census of India Search details"। censusindia.gov.in। সংগ্রহের তারিখ ১০ মে ২০১৫।  "Andaman and Nicobar command"। NIC। ২৪ মে ২০১৮ তারিখে মূল থেকে আর্কাইভ করা। সংগ্রহের তারিখ ১ জুলাই ২০১৩।  "Port Blair Climate Normals 1971–1990"। National Oceanic and Atmospheric Administration। সংগ্রহের তারিখ জানুয়ারি ১৮, ২০১৪।  "Ever recorded Maximum and minimum temperatures upto 2010" (পিডিএফ)। India Meteorological Department। মে ২১, ২০১৩ তারিখে মূল (PDF) থেকে আর্কাইভ করা। সংগ্রহের তারিখ জানুয়ারি ১৮, ২০১৪।
পানিসরা

পানিসরা(Grewia serrulata. Syn-G. laevigata) বাংলাদেশ, ভারত, নেপাল, ভুটান, অস্ট্রেলিয়া, আফ্রিকার উষ্ণমণ্ডল এবং মিয়ানমারেও সহজলভ্য এক ধরনের গাছ। ফুল ও ফলের মৌসুম ফেব্রুয়ারি থেকে মে মাস পর্যন্ত বিস্তৃত। তবে প্রধান প্রস্ফুটনকাল শরৎ-হেমন্ত। গাছ হাড়ভাঙা, বদহজম, বাতজ্বর, পক্ষাঘাত ও নাকের পলিপ রোগে ব্যবহার্য। পাতা গোখাদ্য, বাকলের তন্তু থেকে দড়ি বানানো যায়। কাঠ সাধারণত জ্বালানি হিসেবেই কাজে লাগে। সাধারণত বড় ধরনের গুল্ম বা ছোটখাটো বৃক্ষ হতে পারে। পাতা ভল্লাকার, ৫ থেকে ২০ সেন্টিমিটার দীর্ঘ। মঞ্জরিদণ্ড পুষ্পবৃন্তের সমান লম্বা। ফুল সাদা, আড়াই থেকে ৩ সেন্টিমিটার চওড়া, কাক্ষিক ও কুঁড়ি আয়তাকার। বৃত্যংশ পাঁচটি, আয়তাকার, রসালো, দুই খাঁজযুক্ত। বাইরে সবুজ, ভেতরে সাদা। পাপড়ির সংখ্যা পাঁচ, ডিম্বাকার, সাদা, ঝিল্লিময়, রোমহীন ও শীর্ষ ভোঁতা। পুংকেশর অসংখ্য। গর্ভাশয় রোমশ, গর্ভদণ্ড রোমহীন। Hinsley (2008a) পাহাড়ের ফুল পানিসরা ওয়েব্যাক মেশিনে আর্কাইভকৃত ২০১৯-১১-০৯ তারিখে, মোকারম হোসেন, দৈনিক প্রথম আলো। ঢাকা থেকে প্রকাশের তারিখ: ২২-১১-২০১২ খ্রিস্টাব্দ।
গামা বণ্টন

পরিসংখ্যানবিদ্যাতে ব্যবহৃত বিভিন্ন সম্ভাব্যতা বণ্টনের মধ্যে গামা বণ্টন (Gamma Distribution) একটি গুরুত্বপূর্ণ বণ্টন। গামা বণ্টনের চিহ্ন হিসেবে সচরাচর G A ( α , β ) {\displaystyle G_{A}(\alpha ,\beta )} কে ব্যবহার করা হয়। নানাবিধ প্রাকৃতিক প্রক্রিয়াতে গামা বণ্টন দেখা যায়। বিশেষ করে যেখানে পয়সন বণ্টন অনুসরণকারী ঘটনার মধ্যবর্তী সময়ের প্রসঙ্গ নিয়ে আলোচনা আসে। এখানে ব্যবহৃত Θ {\displaystyle \Theta } কে বলা হয় প্যারামিটার স্পেস (প্যারামিটারের মানের সেট)। গামা বণ্টন α , β {\displaystyle \alpha ,\beta } দুটো প্যারামিটারের উপর নির্ভর করে | Γ ( α ) {\displaystyle \Gamma (\alpha )} কে বলা হয় গামা ফাংশন(gamma function) । গামা বণ্টনকে α = 1 , β = λ − 1 {\displaystyle \alpha =1,\beta =\lambda ^{-1}} বসিয়ে সূচকীয় বণ্টন(expoential distribution) এ পরিণত করা যায় | | সেজন্য এভাবে লেখা যায় : G A ( 1 , λ − 1 ) = E X ( λ ) {\displaystyle G_{A}(1,\lambda ^{-1})=E_{X}(\lambda )} গামা ফাংশনের বৈশিষ্ট্য :
আইসিসি বিশ্বকাপ বাছাইপর্ব

আইসিসি ট্রফি বা আইসিসি বিশ্বকাপ বাছাইপর্ব (ইংরেজি: ICC World Cup Qualifier) আন্তর্জাতিক ক্রিকেট কাউন্সিলের দিক-নির্দেশনায় পরিচালিত একদিনের আন্তর্জাতিক ক্রিকেট প্রতিযোগিতা বিশেষ।আইসিসি'র যে-কোন সদস্য আইসিসি ট্রফির জন্যে যোগ্যতা নির্ধারণী বা বাছাইপর্বে অংশগ্রহণ করতে পারে। বৈশ্বিক প্রতিযোগিতাগুলোয় অংশগ্রহণের লক্ষ্যে এ পদ্ধতিতে দলগুলোকে আঞ্চলিক পর্যায়ে উত্তীর্ণ হতে হয়।আগে টেস্টখেলুড়ে দেশগুলো এতে অংশগ্রহণ করতো না।তবে ২০১৯ ক্রিকেট বিশ্বকাপ দশদলের হওয়ায় ১২ টি টেস্ট খেলুড়ে দলের মধ্যে শুধুমাত্র ৮ টি দল সরাসরি উত্তীর্ণ হয়। তাই ২০১৮ সাল থেকে কিছু টেস্টখেলুড়ে দলকেও বাছাইপর্বে অংশ নিতে হবে। ১৯৮২ থেকে ১৯৯০ সালের মধ্যে জিম্বাবুয়ের জাতীয় ক্রিকেট দল সর্বাধিকসংখ্যক তিনবার আইসিসি ট্রফি চ্যাম্পিয়ন হয়েছিল। শ্রীলঙ্কা ১৯৭৯ সালে প্রথম পর্যায়ের আইসিসি ট্রফি জয়ের পর ১৯৯৬ সালে বিশ্বকাপ ক্রিকেট প্রতিযোগিতায় চ্যাম্পিয়ন হয়েছিল। বর্তমানে বাছাইপর্ব থেকে উত্তীর্ণ দলের সংখ্যা দুই। তবে বিভিন্ন সময়ে এই সংখ্যাটা বিভিন্ন ছিল। প্রত্যেক বিশ্বকাপের পূর্বে আইসিসি তার সহযোগী ও অনুমোদনলাভকারী সদস্যদের মধ্যে প্রতিদ্বন্দ্বিতার জন্য বেশ কয়েকটি স্থান নির্ধারণ করে। টেস্টভূক্ত দলসহ কখনো কখনো অতীতে খেলা একদিনের আন্তর্জাতিকে অংশগ্রহণকারী দলগুলো স্বয়ংক্রিয়ভাবে বিশ্বকাপে জায়গা করে নেয়। অন্যান্য দলগুলোকে এ যোগ্যতা অর্জনের লক্ষ্যে একগুচ্ছ প্রতিযোগিতায় অংশগ্রহণ করে বিশ্বকাপ বাছাইপর্বের প্রতিযোগিতায় অগ্রসর হতে হয়। আফ্রিকা, আমেরিকাস, এশিয়া, পূর্ব এশীয়-প্রশান্ত মহাসাগরীয় অঞ্চল ও ইউরোপ - আইসিসি’র এ পাঁচটি আঞ্চলিক সংস্থাভূক্ত এলাকায় বিশ্বকাপ বাছাইপর্বের প্রতিযোগিতায় অংশগ্রহণের জন্য বাছাইপর্বের প্রতিযোগিতাগুলোর আয়োজন করা হয়। স্ব-স্ব সংস্থা এ প্রতিযোগিতাগুলো পরিচালনা করে। ১৯৭৯ সালে দ্বিতীয় বিশ্বকাপের জন্য প্রথম বাছাইপর্ব প্রতিযোগিতা আইসিসি ট্রফি’র প্রচলন ঘটানো হয়। ১৯৭৫ সালে ইংল্যান্ডে প্রথমবারের মতো বিশ্বকাপ প্রতিযোগিতায় আইসিসি ট্রফির ন্যায় বাছাইপর্ব প্রতিযোগিতার আয়োজন করা হয়। পরবর্তীতে বাছাইপর্বে অংশগ্রহণের জন্য বাছাইপর্ব প্রতিযোগিতাগুলোর আয়োজনের মাধ্যমে এ প্রক্রিয়ার পরিবর্ধন করা হয়। বাছাই প্রতিযোগিতাগুলো আইসিসি ট্রফির অংশ ছিল। অনেকগুলো দল সময়ে সময়ে পরিবর্তিত আইসিসি ট্রফিতে অংশ নিয়েছে। ২০০৭ সাল থেকে আইসিসি বিশ্ব ক্রিকেট লীগ এ সকল বিষয়ে স্থলাভিষিক্ত হয়। ২০০৯ সাল থেকে আইসিসি ট্রফি ‘আইসিসি বিশ্বকাপ বাছাইপর্ব’ নামে পরিচিতি পাচ্ছে। দলীয় সর্বোচ্চ রান: ৪৫৫/৯; পাপুয়া নিউগিনি বনাম জিব্রাল্টার, ক্যানক, ১৯৮৬ সর্বনিম্ন রান: ২৬; পূর্ব ও মধ্য আফ্রিকা বনাম নেদারল্যান্ডস, কুয়ালালামপুর, ১৯৯৭ ব্যক্তিগত ইনিংসে সর্বোচ্চ রান: ১৭২; সায়মন মাইলেজ, হংকং বনাম জিব্রাল্টার, ব্রিজনর্থ, ১৯৮৬ সর্বমোট রান: ১,১৭৩; মরিস ওদুম্বে, কেনিয়া সেরা বোলিং: ৭/৯; আসীম খান (নেদারল্যান্ডস) বনাম পূর্ব ও মধ্য আফ্রিকা, কুয়ালালামপুর, ১৯৯৭ সর্বমোট উইকেট: ৭১; রোল্যান্ড লেফেবভ্রে, নেদারল্যান্ডস আউটফিল্ডার হিসেবে সর্বাধিক ক্যাচ: ২৬; রোল্যান্ড লেফেবভ্রে (নেদারল্যান্ডস) উইকেটকিপার হিসেবে আউট: ৩৮ অ্যালান ডগলাস, (বারমুডা) সর্বাধিক খেলায় অংশগ্রহণ: ৪৩; রোল্যান্ড লেফেবভ্রে, নেদারল্যান্ডস "What the next four years hold", Beyond the Test World, এপ্রিল ১৮, ২০০৯, এপ্রিল ২২, ২০০৯ তারিখে মূল থেকে আর্কাইভ করা, সংগ্রহের তারিখ জুলাই ৭, ২০২৩ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Cricinfo - 2005 ICC Trophy in Ireland World Cricket League ওয়েব্যাক মেশিনে আর্কাইভকৃত ১৯ জানুয়ারি ২০০৭ তারিখে World Cricket League Overview
শামসুল হক

শামসুল হক নামটি নিম্নের ব্যক্তিবর্গকে নির্দেশ করতে পারেঃ শামসুল হক (গাজীপুরের রাজনীতিবিদ) –শেখ মুজিবুর রহমানের দ্বিতীয় মন্ত্রীসভার মন্ত্রী ছিলেন। শামসুল হক (রাজনীতিবিদ) –বাংলাদেশের রাজনীতিবিদ। শামসুল হক (বীর প্রতীক) –বীর প্রতীক খেতাব প্রাপ্ত মুক্তিযোদ্ধা। শামসুল হক (বীর বিক্রম) বীর বিক্রম খেতাব প্রাপ্ত মুক্তিযোদ্ধা। শামসুল হক (ঢাকার রাজনীতিবিদ) বাংলাদেশী রাজনীতিবিদ ও ঢাকা-১১ আসনের সাবেক সংসদ সদস্য। শামসুল হক (নারায়ণগঞ্জের রাজনীতিবিদ) –বাংলাদেশের রাজনীতিবিদ যিনি তৎকালীন ঢাকা-২৯ আসনের সংসদ সদস্য ছিলেন। শামসুল হক (অধ্যাপক) –ঢাকা বিশ্ববিদ্যালয়ের উপাচার্য ও তত্ত্বাবধায়ক সরকারের উপদেষ্টা ছিলেন। শামসুল হক (শিক্ষাবিদ) –ঢাকা বিশ্ববিদ্যালয়ের উপাচার্য ছিলেন। শামসুল হক (সাহিত্যিক) –বাংলাদেশের শিশুসাহিত্যিক ছিলেন। শামসুল হক (সাংবাদিক) -বাংলাদেশের সাংবাদিক। মোঃ শামসুল হক, দ্ব্যর্থতা নিরসনকারী পাতা। শামসুল হক চৌধুরী , দ্ব্যর্থতা নিরসনকারী পাতা। শামছুল হক, বাংলাদেশী রাজনীতিবিদ ও সাতক্ষীরা-২ আসনের সাবেক সংসদ সদস্য। মো. শামসুল হক, লেফটেন্যান্ট জেনারেল। সামসুল হক, বীর প্রতীক, শহীদ মুক্তিযোদ্ধা। এম শামসুল হক, বাংলাদেশী রাজনীতিবিদ, সাবেক সেনাকর্মকর্তা, সাবেক সংসদ সদস্য ও সাবেক মন্ত্রী ছিলেন। সৈয়দ শামসুল হক, বাংলাদেশী সাহিত্যিক। এ. কে. এম. সামসুল হক খান, বাংলাদেশের মুক্তিযোদ্ধা। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
থ্যাঙ্কস গিভিং ডে

প্রত্যেক বছরে নভেম্বর মাসের ৪র্থ বৃহস্পতিবারে আমেরিকায় এবং অক্টোবরের ২য় সোমবারে কানাডায় এই দিনটি পালন করা হয়। থ্যাংকস গিভিং ডে-কে অনেকে আবার দ্যা টার্কি ডে ও বলে থাকে। ঐতিহাসিকভাবে থ্যাংকস গিভিং ডে ধর্মীয় ও সাংস্কৃতিক একটা অনুষ্ঠান। থ্যাংকস গিভিং ডে'র মূল উদ্দেশ্য, পরিবার, প্রতিবেশী, বন্ধু-বান্ধবসহ সবাই একত্রিত হয়ে সবার জীবনের প্রতিটি সাফল্যের জন্য এবং দেশ ও জাতির সাফল্যের জন্য ঈশ্বরকে ধন্যবাদ জানান। খাবারের তালিকায় থাকে টার্কি রোস্ট, ক্র্যানবেরি সস, মিষ্টি আলুর ক্যান্ডি, স্টাফিং, ম্যাশড পটেটো এবং ঐতিহ্যবাহী পামকিন পাই। টার্কি ময়ূরর মতো বড় সাইজের বনমোরগ।এই দিনটি তারা পরিবারের সঙ্গেই উপভোগ করতে বেশি পছন্দ করে। ১৬২০ সালে ‘মে ফ্লাওয়ার’ নামের এক জাহাজে চড়ে ১০২ জন নানা ধর্মের মানুষ স্বাধীনভাবে ধর্ম চর্চা করার জন্য ইংল্যান্ড ছেড়ে নতুন আশ্রয়ের সন্ধানে বের হয়েছিলেন। কয়েকমাস পর তারা ম্যাসাচুসেটস বেতে এসে থামেন। যাত্রীদের অনেকেই অর্ধাহারে ও শীতের কোপে অসুস্থ ও দুর্বল হয়ে পড়েছিল। তাদের মধ্যে যারা সুস্থ ছিলেন তারা জাহাজ থেকে তীরে এসে নামেন। ওখানেই তারা প্লিমথ নামে একটি গ্রাম গড়ে তোলেন। স্কোয়ান্তো নামের এক উপজাতি আমেরিকান ইন্ডিয়ানের সঙ্গে তাদের পরিচয় হয়। স্কোয়ান্তো তাদের নিজে হাতে শিখিয়ে দেয় কীভাবে কর্ন চাষ করতে হয় বা মাছ ধরতে হয় এবং কীভাবে ম্যাপল গাছ থেকে রস সংগ্রহ করতে হয়। ১৬২১ সালের নভেম্বরে প্লিমথবাসী তাদের উৎপাদিত শস্য কর্ন নিজেদের ঘরে তুলতে পেরেছিল। কর্নের ফলন এত বেশি ভালো হয়েছিল যে, গভর্নর উইলিয়াম এ উপলক্ষে সব আদিবাসী এবং নতুন প্লিমথবাসীর সৌজন্যে ভূরিভোজের আয়োজন করেছিল। ওই অনুষ্ঠানে সবাই প্রথমে ঈশ্বরকে ধন্যবাদ জানান তাদের সুস্থভাবে বাঁচিয়ে রাখার জন্য ও এমন সুন্দর শস্য দান করার জন্য। তারপর উপস্থিত সবাই সবাইকে ধন্যবাদ জানান সারা বছর একে অপরকে সাহায্য-সহযোগিতা করার জন্য। এই অনুষ্ঠানটি আমেরিকার প্রথম থ্যাংকস গিভিং ডে হিসেবে স্বীকৃতি পায়। ১৮১৭ সালে নিউইয়র্কে সর্ব প্রথম ‘থ্যাংকস গিভিং ডে’ অফিসিয়ালি সরকারি ছুটির দিন হিসেবে স্বীকৃতি পায়। এরপর ১৮২৭ সালে বিখ্যাত নার্সারি রাইম ‘মেরি হ্যাড আ লিটল ল্যাম্ব’ রচয়িতা সারাহ যোসেফা উদ্যোগ নেন, যেন ‘থ্যাংকস গিভিং ডে’-কে জাতীয় ছুটির দিন হিসেবে ঘোষণা করা হয়। দীর্ঘ ৩৬ বছর সারাহ যোসেফা একটানা প্রচারাভিযান চালান থ্যাংকস গিভিং ডের পক্ষে। ১৮৬৩ সালে তৎকালীন প্রেসিডেন্ট আব্রাহাম লিংকন শেষ পর্যন্ত সারাহ যোসেফের আবেদন গুরুত্ব সহকারে গ্রহণ করেন এবং নভেম্বর মাসের শেষ বৃহস্পতিবারকে ‘থ্যাংকস গিভিং ডে’ হিসেবে সরকারি ছুটির দিন ঘোষণা দেন, কিন্তু ১৯৩৯ সালে তৎকালীন মার্কিন প্রেসিডেন্ট ফ্রাঙ্কলিন রুজভেল্ট তখনকার অর্থনৈতিক মন্দা কাটিয়ে ওঠার লক্ষে এ ছুটি এক সপ্তাহ এগিয়ে আনার ঘোষণা দেন এবং এরপর থেকে নভেম্বর মাসের চতুর্থ বৃহস্পতিবার ‘থ্যাংকস গিভিং ডে’ পালিত হয়।
বাংলাদেশের টেস্ট ক্রিকেট রেকর্ডের তালিকা

এই তালিকাটি বাংলাদেশ ক্রিকেট দলের টেস্ট ক্রিকেটে অর্জিত সকল রেকর্ডের একটি তালিকা বিশেষ। টেস্ট ক্রিকেট রেকর্ডের তালিকার ভিত্তিতে এটি তৈরি হলেও, কেবলমাত্র বাংলাদেশ টেস্ট দলের রেকর্ড, এবং উক্ত দলের হয়ে খেলেছে এমন ক্রিকেটারদের রেকর্ডগুলোই তুলে ধরা হয়েছে। বাংলাদেশ তাদের প্রথম উদ্বোধনী টেস্ট ম্যাচটি খেলে ১০ নভেম্বর ২০০০ তারিখে ভারতের বিপরীতে। তালিকার রেকর্ডগুলো উক্ত তারিখের পর থেকে লিপিবদ্ধ করা হয়েছে। প্রতিটি বিষয়ের শীর্ষ দশটি রেকর্ড তালিকাভূক্ত করা হয়েছে। টাই হওয়া খেলাগুলোর ক্ষেত্রে ১০ম স্থানটি যথাযথভাবে রেকর্ডভুক্ত হয়েছে। ব্যবহৃত সাধারণ চিহ্ন ও ক্রিকেটের শর্তাবলীর ব্যাখ্যা নিচে দেয়া হল। উইকেট অনুযায়ী সেরা জুটি রানের হিসাবে সেরা জুটি বাংলাদেশ জাতীয় ক্রিকেট দল বাংলাদেশ ওডিআই ক্রিকেট রেকর্ড বাংলাদেশ টি২০আই ক্রিকেট রেকর্ড "Bangladesh v India, 2000–01"।  "Bangladesh"। ৬ নভেম্বর ২০১২ তারিখে মূল থেকে আর্কাইভ করা।  "Timeline of Bangladesh Cricket"।  Booth, Lawrence (১০ নভেম্বর ২০০০)। "Give Bangladesh a break"। The Guardian।  "Records / Bangladesh / Test matches / Result summary"। ESPNcricinfo। সংগ্রহের তারিখ ২৫ ফেব্রুয়ারি ২০২০।  "Records / Test matches / Team records / Results summary"। ESPNcricinfo। সংগ্রহের তারিখ ২৫ ফেব্রুয়ারি ২০২০।  "Bangladesh/Records/Test matches/Most five-wickets-in-an-innings"। ESPNCricinfo। সংগ্রহের তারিখ ১৫ নভেম্বর ২০১৮।  "Bangladesh/Records/Test matches/Most ten-wickets-in-a-match"। ESPNCriciinfo। সংগ্রহের তারিখ ১৫ নভেম্বর ২০১৮।  "Bangladesh tour of Pakistan, 2003 – 2nd Test"। ESPNcricinfo। সংগ্রহের তারিখ ৪ জানুয়ারি ২০১৩।  "New Zealand tour of Bangladesh, 1st Test"। ESPNcricinfo। সংগ্রহের তারিখ ১৩ অক্টো ২০১৩।  "Bangladesh/Records/Test matches/Highest partnerships by wicket"। ESPNCricinfo। সংগ্রহের তারিখ ৫ নভেম্বর ২০১৮।  "Bangladesh/Records/Test matches/Highest partnerships by runs"। ESPNCricinfo। সংগ্রহের তারিখ ৫ নভেম্বর ২০১৮।  ESPNcricinfo(ইএসপিএনক্রিকিনফো)